AJAKOHAST OTSE TAEVAST
Vaatame, Pia, kaugele me selle tänapäeva tehnika abil näeme?
Soome välja? No vähemalt laevadeni sadamas.
Oleme Tallinnas ja te vaatate saadet "Ajakohast otse taevast".
Meil on suur rõõm omada saates Anne-Ly Raukast ühes meiega.
Tere tulemast saatesse! - Suur tänu!
See naine on meie eesti keele tõlk. Kaua sa oled seda tööd juba teinud?
Ma arvan, et umbes pool aastat. - Ja kuidas tunne on?
No see on olnud üks ütlemata võrratu lugu!
Olen tõesti nautinud seda ja samas on see ka olnud suur eesõigus.
Olen väga palju õppinud su käest, ps.Hakan, nii et aitäh selle eest!
Mõeldes telesaadete ja nende tõlkimise peale,
siis kohati tundub see kõik nii iseenesest mõistetav.
Kuid milline töö seal taga tegelikult on?
No eks see võtab parasjagu aega. Ja nagu ka ennist räägitud sai,
kulub näiteks ühe "Ajakohast otse taevast" tõlkeks u. 3 tundi.
Kuid lisaks sellele on veel ka toimetuse meeskond,
kes kannab hoolt tõlke tiitritena ekraanile jõudmise eest.
Sa kindlasti pead tõlkimisel ka päris palju teksti kärpima?
Mille põhjal sa otsustad, mida võtta, mida jätta?
See sõltub tujust!
No tegelikult läheb ikka kõik sisse, millest te räägite.
Vähemalt need kõige paremad palad. - Just.
On tõeliselt meeldiv kohtuda sinuga.
Oled sünnipäraselt eestlane ja elad Tallinnas? - Just.
Kui suur Tallinn üldse on?
Tallinnas elab u.400 000 inimest või veidi alla selle.
Kui vana aga teie vanalinn on?
See on ikka päris vana linn. Vanem, kui mina!
Mõne aasta pärast saab Tallinn 1000-aastaseks.
Oleme tulnud siia selleks, et kuulutada Jumala Sõna.
Aga samas ka selleks, et olles tootnud oma saateid pea 3 aastat,
soovime kohtuda ka oma vaatajatega.
Kuid rääkides kristlusest ja ristiusust,
siis kui levinud see Eestis on? Kui tugev haare sel Eestis on?
Kahjuks mitte just kõige tugevam.
Eesti inimeste seas läbiviidud küsitlused selle kohta,
kas või kui usklikud nad on, näitavad, et usklikke on 1% või vähem.
Nii et see on kahjuks üsna väike arv.
Samas aga - need kogudused ja need usklikud, kes on olemas,
teevad väga head tööd ja nende usk on kindel.
Nii et meil läheb hästi, aga samas on veel tööpõld lai.
Kui nüüd mõelda, et Eestis elab u.3 miljonit inimest...
Tegelikult u.1,5 miljonit - Vabandust mu teadmatuse pärast.
See on päris väike maa. - On.
See 1% elanikonnast on ikka üsna vähe usklikke. - On.
Kui aga mõelda sinu kodukoguduse peale, mis on nelipühi kirik,
siis teie tegevus on üsna aktiivne ja kasvav, kas pole?
On. Viimaste aastate jooksul on me kogudus kasvanud üsna palju.
Kui ma räägin kogudusest, siis pean silmas
Eesti Kristliku Nelipühi Kiriku Tallinna kogudust.
Sest on olemas ka teisi nelipühi kogudusi.
Kuid meie kogudus on viimaste aastate jooksul
kasvanud päris palju
Nii et meil käib igal pühapäeval u.300-350 inimest koos,
mida on päris palju. - Seda on tõesti päris palju.
Soomes oleme harjunud sellega,
et Luteri kirik on liikmete arvult juhtpositsioonil.
Kuidas on lood Eestis? On selleks luterlased või õigeusklikud?
Rahva arvamuse kohaselt on meilgi Luteri kirik kui riiklik kirik
ja kui kelleltki küsida, kas nad on usklikud,
vastavad nad: "Jaa, me oleme luterlased!"
Kas nad ka tegelikult usklikud on või mitte, seda ei tea,
kuid enamus peab end luterlasteks.
Kuid rääkides veel vaimsest olukorrast,
siis mis on sinu meelest koguduste suurim vajadus te maal?
Mida oleks veel tarvis, et tegevusind ja tahe võiks kasvada?
Raske öelda.
Kindlasti on mitmeid asju, mida üks kogudus vajab siin ja teine seal.
Kuid ehk sellist uut nägemust; uut indu ja tahet.
Sest kui mõnda asja on pikalt tehtud
ja midagi ei näi sündivat,
võib tekkida väsimus ja sada küsimärki, miks midagi ei toimu?
Nii et sellist uut indu ja pealehakkamist,
et minna taas välja, teha seda tööd ja uskuda, et asjad saavad muutuma.
Soomes oleme kogemas midagi täiesti uut selles vallas,
mis puudutab usklike üksmeelt ja koostööd.
Seda võrreldes siis sellega, mis oli 20, 40 või 50.a. tagasi.
Midagi täiesti uut on tõusmas esile.
Pastorid peavad ühist osadust,
palvetavad üksteise eest ja õnnistavad üksteist.
Kuidas on lood Eestis?
Meil on sama lugu! Ja see on ütlemata tore,
et kirikud ja kogudused ei toimeta vaid omaette,
vaid palju tehakse ka koostööd ja see on tõeliselt võrratu.
Püha Vaim on see, kes seda teeb.
Kuid nüüd tahaks jagada ka veidi õpetust
ja sa, Anne-Ly, saad olla kaasas kogu looga.
Oled kindlasti näinud, kuidas Pia esitab saate jooksul ka küsimusi,
mistõttu saad sa talle abiks olla? - No vaatame.
Oma telesaateid tehes liigume sageli teemade kaupa.
Vahel jagunevad need teemad lausa mitme saate peale.
Oleme ka hetkel keset õpetussarja tüürist.
Tead sa, mis tüür on? - Ikka.
Jaakob ütles, et suuri laevu juhitakse väikese tüüri abil
ja nõnda samuti on ka keel kui väike tüür, mis suunab.
Keele roll pole õpetada, kuidas laevasid ehitada,
vaid kuidas oma elusid ehitada ja elada.
Sest fakt on see, et meie tüür - meie keel, juhib meid igal ajal.
Keegi ütles kord, et on olemas kahte sorti inimesi.
Need, kes on juba leidnud tee Jumala juurde
ja need, kes on alles teel Tema juurde.
Usume, et nii see on.
Inimesed üle maailma tulevad suurte hulkade kaupa Jumala juurde
ja see sünnib iga päev.
Me ehk ei näe seda nii palju Eestis, Soomes või Rootsis,
kuid kuuldes erinevaid raporteid ja misjonäride tunnistusi,
on palju inimesi, kes tulevad usule ja Jumala juurde.
Meil endal käis hiljaaegu koguduses üks jutlustaja külas,
kes on teeninud nii Indias, Hiinas kui ka teistes maades.
Ta käis hiljaaegu jälle Indias, olles olnud sealt eemal 9 aastat.
Ta ütles, et ta lihtsalt istus seal jumalateenistusel
ja vaatas suu ammuli.
Sest ta mäletas veel neid aegu,
kui koguduses oli vaid 60-70 inimest ja siis see arv hakkas kasvama.
Nüüd aga oli koguduses u.4000 inimest,
mispeale kohalik pastor vabandas, et pühade tõttu on neid nii vähe.
Tavaliselt käib koos u.6000 inimest.
Nii et see annab märku üsna korralikust kasvust.
Teame ju meiegi inimesi, kes on juba tulnud Jumala juurde,
kuid samas pingutame kõvasti selle nimel,
et kõik inimesed maailmas võiksid kuulda Jeesusest.
Neil on õigus selleks!
Ja meie peame mõistma, et miski nii hea nagu igavene elu,
ei kuulu ainuüksi meile!
Me ei saa mõelda, et oleme juba teel taevasse ja tänu Jumalale selle eest!
"Hoia ja varja meid, Jumal, et me teelt kõrvale ei kalduks,
kuna oleme peaaegu juba kohal!"
Nii ei saa! On tõsi, et Jumal hoiab meid sellel teekonnal
ja seda eriti veel siis, kui elame Tema tahte kohaselt.
Kuid keset seda teekonda on meie kohus viia evangeelium
mitte vaid igale maale, aga ka iga inimeseni.
Igal inimesel on õigus kuulda ja me peame mõistma,
et meie rida on täita seda, mida Jeesus meile andis täita.
Kuid tagasi teema juurde.
Meie keel - meie tüür meie suus - juhib meid juba siis,
kui me pole veel usklikeks saanudki.
Samas usun, et suurem osa Piiblist on siiski mõeldud usklikele,
kuigi mingil määral siis ka kõigile inimestele.
Seetõttu pole ka Piiblis ütlemata palju evangeelset teksti.
Tõsi, on lood Jeesusest, mida me ka kasutame
ja millest on igati küll.
Sest Jumala Sõnas peitub vägi, mida külvata inimeste eludesse.
Kuid lugedes Piiblit ja Uut Testamenti,
on need valdavalt siiski suunatud usklikele.
Ehk nagu Jaakob ütleb:
me peame panema tähele, mida me suust välja ajame,
sest selle läbi suuname me oma elusid ühes või teises suunas.
Kas siis heas, halvas või neutraalses suunas.
Iseenesest on tore, kui inimesed räägivad "head" keelt.
Nad ei siuna ega ropenda, vaid nende keel on kui õnnistuseks.
Samas aga ei tähenda mitte kirumine või ropendamine seda,
et saame päästetud või oleme heal järjel hea keelekasutuse tõttu.
Me peame hakkama sättima oma tüüri nii,
et see viiks meid lähemale Jeesusele.
Ehk me hakkame end täitma Jumala Sõnaga.
Me kõik teame ütlust: "Sa oled see, mida sööd!"
Usun, et see kehtib ka vaimses mõttes nii.
Või mida sina arvad, Anne-Ly? - Nõus.
On see teema, millega inimesed maadlevad?
On see iga inimese ja uskliku võitlus?
Arvan, et mingil määral kindlasti.
Alates juba küsimusest, kas me toitume piisavalt?
Tarbimine me piisavalt kõike vajalikku,
et elada elu, mis meile antud?
Ja teine asi - kas me tõesti usume kõike seda, mida ammutame?
Sest vahel me küll teame mõistusega, et mõni asi on nii nagu on,
aga kas me ka tegelikult usume seda, mida Jumala Sõna me kohta ütleb?
Mis sa aga sellest keele ja tüüri teemast arvad? On see oluline?
Kindlasti on. Tulles tagasi selle Jumala Sõna uskumise juurde -
kui me ei usu, mida Jumala Sõna me kohta ütleb, hakkame rääkima
negatiivseid asju. Väljendama seda, millised enda arust oleme, kuhu kuulume.
Kui aga võtame omaks selle, mida Jumala Sõna ütleb,
siis me räägime selle ka välja ja see hakkab juhtima me elusid.
Ehk siis - mida süda täis, sellest suu räägib? - Just nimelt.
Mida proua Westergard arvab?
Kui me loeme enam Jumala Sõna, siis see hakkab kasvama me sees.
Me ei küllastu sellest, aga nälg selle järgi läheb üha suuremaks.
Nälg kasvab nii palve kui ka Jumala Sõna järele.
Sest kui me jätame Jumala Sõna lugemise unarusse,
ei tule sest' loost suurt palju midagi.
Kui me aga loeme seda, tahame üha enam ja enam.
Meie keel on see, mis juhib meid.
Rääkisid ennist nii Jumala Sõna lugemisest kui ka palvest.
Kuidas see Jumala Sõna kohane palve võiks välja näha?
Kuidas paluda Jumala Sõna kohaselt?
No meil on hästi palju Psalme ja muid kirjakohti, mida kasutada.
Jumala Sõnas on ka väga palju tõotusi,
mida me võime Jumalale meelde tuletada. Võimalusi on palju.
Piiblis on ka palju ajalugu,
mis on kindlasti antud meile nii eeskujuks kui teejuhisteks.
Apostlite tegude raamatu 4.ptk-s on öeldud,
et kui jüngrid hakkasid palvetama, siis nad ütlesid:
"Sina Jumal, oled ise öelnud..."
Ehk nad rääkisid palves välja Jumala Sõna.
Palvetamiseks on palju erinevaid võimalusi,
mida me kindlasti ka rakendame.
Paludes me sageli muudame näiteks oma hääletooni.
Kuid see pole vajalik, sest hääl ei määra ära me palve efektiivsust.
Loeb ikka see, mida sa palvetad.
Seetõttu usun, et palve ajal on hea
kasutada ja korrata üle Jumala Sõna ja eriti Tema tõotused.
Jesaja raamatus on öeldud: "Räägi ja näita, et sul on õigus!"
Jumal ise oli see, kes seda ütles ja ütleb ka meile.
Me võime muidugi küsida, et: "Jumal, mida sa selle all mõtled?"
"Kas ma tõesti näen õige välja Sinu ees?"
Loomulikult Jumal teab, mida Ta mõtleb
ja Ta ei pea vabandama ühegi sõna pärast, mida on öelnud.
Kuid Ta tahab näha, et me täidaks oma südamed selle sõnaga,
nii et me südame täiusest võiks see esile tulla.
Ekraanil on Taevas TV7 pangakontod,
mida kasutades saad toetada TV7 tööd. Aitäh sulle!
Swedbank 221048388411 SEB 10220109461019
Kevad on käes, Pia! Ja millest Hakan kevadel rääkima hakkab? - Autodest.
Just nimelt! Kevadel paljud külmetavad ja jäävad palavikku,
mistõttu paljudel meestel tekkib ka autopalavik.
See ei tähenda tingimata auto vahetamist,
aga see teema hakkab liikuma me mõtetes.
Olgu tasakaaluks öeldud,
et küllap naisedki hakka teatud asjadest rohkem rääkima ja mõtlema.
Uutest riietest! - Mis pole mingi patuasi, kui ei võta võimust me üle.
Kuid kogu loo mõte on selles,
et sellest, mis toimub me südameis, on ka lihtne rääkida.
Pane tähele inimesi, kes on armunud. Mida kevadeti ju ikka juhtub.
Ja tore oleks, kui abielupaaridki üksteisesse uuesti armuks.
Kuid noored, kellel liblikad kõhus, hakkavad rääkima oma kallimast.
"Oo, ma kohtasin seda võrratut neidu ja olen nii armunud,
kuid ega ma temast tahtnud rääkida!" Muidugi tahtsid sa temast rääkida!
Nõnda tahab ka Jumal, et me räägiks Tema Sõna välja.
Meie kõne võib olla kahesuunaline,
kui räägime välja Jumala Sõna või vähemalt püsime sellel lainel.
Kuid me ei saa igakord öelda: "Nõnda ütleb Issand!" vms.
Me ei saa muutuda kõnepruugi poolest mingiteks imelikeks,
kelle jutust keegi aru ei saa ja millest me isegi aru ei saa.
Kui aga hakkame rääkima, siis midagi settib me endi sisse.
Nii et meie tunnistuse kaudu tuleb Jumala Sõna me sisse.
Jeesus ütles selle kohta, et: "Mida süda täis, sellest suu räägib"
ja: "hea sulane ammutab oma varaaitadest head,
halb sulane aga halba".
Nii et kõik see, mida ammutame endasse, tuleb meist ka välja.
Aegajalt tuleb eestpalvele inimesi, kes soovivad,
et paluksime neile usku.
Mispeale ütleme, et see pole võimalik.
Võime küll paluda värskenduse vms.eest, kuid mitte usu pärast,
sest seda pole võimalik kellegi sisse paluda.
Usk tuleb kas nägemise või kuuldu kaudu, aga ka me suude kaudu.
Me "sööme" Jumala Sõna ja tunnistame seda.
"Jumal, sa ütlesid nii ja ma olen Sinuga nõus.
Või isegi, kui ma pole nõus, otsustan siiski, et Sul on õigus.
Ma võtan Su Sõna rõõmu ja alandlikkusega vastu."
Kui see sünnib, siis see sama keel, mis rääkis me seest,
hakkab rääkima ka välja kõike seda, mis me sees.
Ja selles peitub vabastav vägi.
Ehk nagu Jeesus ütles Markuse 11:
"Kui sa ütled sellele mäele - liigu paigast ja lange merre!"
Me ei anna alla vaid seetõttu, et asjad igakord ei muutu.
Et mäed ja mured on ikka paigal.
Ei! Me võime öelda Jeesuse nimel, et ei lepi olemasolevate oludega.
OIgu selleks siis tervise probleem või majanduslik olukord;
pere ja tööasjad. Mis iganes.
Me ei pea elama tervet oma elu nende mägede varjus,
vaid võime usu läbi kukutada need.
Samas sünnib seegi kõik paljuski me suu tunnistuse kaudu.
Kuid nüüd tahame paluda ja tänada ja kiita Jeesust, Teda tunnustades.
Jumala juurde tulek on sageli palju lihtsam kui me arvame.
Sa võib-olla mõtled, et pead enne muutuma ülivaimulikuks
ja tegema kõikvõimalikke asju, kuid see pole nii.
Kõik, mida tegema pead, on avama oma südame.
Jeesus ei kasuta su südame võitmiseks rauatange,
vaid koputab vaikselt su südamele, küsides: "Kas võin sisse tulla?"
Ta on koputanud tänagi su südameuksele
ja see on sinu valik, kas lased Ta sisse ja lubad Tal teha
midagi väga kaunist ja totaalselt uut oma elus.
Samas on sul muidugi võimalus ka eirata Teda,
makstes üks päev selle tagajärgede eest.
Kuid nüüd me palume üheskoos, kutsudes Jeesust inimeste ellu.
Nii et korda Pia ja Anne-Ly järel
ja kui teed seda kogu südamest, siis Jeesus tuleb ja päästab su.
Ja korraga sa märkad, et su elu tüür on pööratud õigesse suunda.
Jeesuse suunda.
Palugem koos, öeldes:
Jeesus,
alistun Sulle
ja usun Sinusse.
Oled andnud mulle selle usu
ja ma võtan selle vastu.
Ma tunnistan,
et Sa surid minu eest
ja maksid minu patupalga.
Sa tõusid üles surnuist
ja ma tunnistan,
et Sa elad
ja oled minu Issand.
Tänu Jeesus,
et puhastad mu südame
ja kingid mulle uue elu
just nüüd ja praegu.
Jeesuse nimel, aamen.
Jumalasulasena tahan öelda sulle, kes sa seda palvet siiralt palusid:
Jeesus tuli su ellu ja sa oled vaba. Oled uuestisündinud Jumala laps.
Jätka seda teed ja võta meiega kindlasti ühendust,
et saaksime saata sulle täiendavaid abimaterjale.
Ole õnnistatud ja kohtume taas nädala pärast!
Kõike head! Kohtumiseni!
Tõlge: Anne-Ly Raukas